**INFORMACIJA O OSNOVNOJ I DISKONTNOJ STOPI, TE REFERENTNIM STOPAMA**

**na dan 01.04.2023.**

1. **Pregled vrijednosti osnovne, diskontne i referentnih stopa**

|  |  |  |  |
| --- | --- | --- | --- |
| **Osnovna stopa:** | **3,06** |  |  |
|  |  |  |  |
| **Referentne stope (RKS):** |   |   |   |
| **Rang** | **Kolateralizacija** |
| **Visoka** | **Normalna** | **Niska** |
| **Jak (AAA-A)** | 3,66 | 3,81 | 4,06 |
| **Dobar (BBB)** | 3,81 | 4,06 | 5,26 |
| **Zadovoljavajući (BB)** | 4,06 | 5,26 | 7,06 |
| **Slab (B)** | 5,26 | 7,06 | 9,56 |
| **Loš/Financijske poteškoće (CCC i ispod)** | 7,06 | 9,56 | 13,06 |
|  |  |  |  |
| **Diskontna stopa:** | **4,06** |  |  |

1. **Osnovne informacije**

**Osnovnu stopu** izračunava i objavljuje Europska komisija, u skladu s Priopćenjem Europske komisije o reviziji načina određivanja referentnih i diskontnih stopa (SL C 14, 19.1.2008.)[[1]](#footnote-1), u daljnjem tekstu: Priopćenje.

Za izračun Osnovne stope za RH se od 01.01.2023. godine koristi 12-mjesečni EURIBOR, odnosno njegov prosjek u 3 mjeseca (rujan, listopad i studeni 2022.), s time da se Osnovna stopa mijenja ako prosječna stopa za prethodna 3 mjeseca bude za više od 15% različita od trenutno važeće Osnovne stope. Tako izračunata Osnovna stopa počinje se primjenjivati prvog dana drugog mjeseca nakon posljednjeg mjeseca korištenog u izračunu prosječne stope.

Budući da je RH s 01.01.2023. ušla u Euro zonu, osnovica za izračun Osnovne stope je postao 12-mjesečni EURIBOR te je došlo do značajnog povećanja Osnovne stope (s 0,26% na 2,56%).

S obzirom na rast kamatnih stopa na financijskim tržištima, pa tako i EURIBOR-a, i njegove prosječne vrijednosti su rasle za više od 15%, tako da se Osnovna stopa za RH ponovo povećala s 01.03.2023. i trenutno iznosi 3,06%.

**Referentne stope (Referentne kamatne stope – RKS)** izračunavaju se uvećavanjem Osnovne stope za određeni broj baznih bodova propisanih Priopćenjem, ovisno o ocjeni kreditnog ranga (tj. rejtinga, kreditne sposobnosti) korisnika kredita i o ocjeni ponuđenih instrumenata osiguranja za osiguranje plasmana.

RKS se primjenjuju za izračun potpore u kreditima odobrenim po poticajnim kamatnim stopama.

Trenutne vrijednosti marži za izračun Referentnih kamatnih stopa iznose:

|  |
| --- |
| Marže u baznim bodovima |
| Rang | Kolateralizacija |
| Visoka | Normalna | Niska |
| Jak (AAA-A) | 60 | 75 | 100 |
| Dobar (BBB) | 75 | 100 | 220 |
| Zadovoljavajući (BB) | 100 | 220 | 400 |
| Slab (B) | 220 | 400 | 650 |
| Loš/Financijske poteškoće (CCC i ispod) | 400 | 650 | 1 0001 |

**Diskontna stopa** izračunava se uvećanjem Osnovne stope za 100 baznih bodova, a koristi se primjerice za izračun neto sadašnje vrijednosti.

**Potpore** se dodjeljuju ako je Efektivna kamatna stopa (EKS) niža od RKS-a za pojedinog korisnika kredita, u skladu s ograničenjima (intenzitet, iznos) propisa o Potporama.

1. Priopćenje Europske komisije o reviziji načina određivanja referentnih i diskontnih stopa (SL C 14, 19.1.2008.), dostupno je na ovoj poveznici:

<https://eur-lex.europa.eu/legal-content/EN/ALL/?uri=CELEX%3A52008XC0119%2801%29> [↑](#footnote-ref-1)